Parlamentul  României

	Comisia pentru buget, finanţe şi bănci
	
	Bucureşti,        

Nr. 22/456/23.09.2009


Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege pentru aprobarea Ordonanţei de urgenţă a Guvernului nr. 46/2009 privind îmbunătăţirea procedurilor fiscale şi diminuarea evaziunii fiscale, cu care comisia noastră a fost sesizată în fond cu adresa Biroului Permanent nr. PL.x 401  din 9 septembrie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/456/23.09.2009


RAPORT

asupra Proiectului de Lege pentru aprobarea Ordonanţei de urgenţă a Guvernului nr. 46/2009 privind îmbunătăţirea procedurilor fiscale şi diminuarea evaziunii fiscale 
     
     Cu adresa nr.PL.x 401  din 9 septembrie 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu Proiectul de Lege pentru aprobarea Ordonanţei de urgenţă a Guvernului nr. 46/2009 privind îmbunătăţirea procedurilor fiscale şi diminuarea evaziunii fiscale.
          La întocmirea raportului s-a avut în vedere avizul Consiliului Legislativ. 

                          Prezenta proiect de Lege are ca obiect de reglementare aprobarea Ordonanţei de urgenţă a Guvernului nr. 46/2009, prin care se  reglementează    îmbunătăţirea procedurilor fiscale şi diminuarea evaziunii fiscale, prin modificarea şi completarea mai multor acte normative, şi anume:

· 1)  Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare, în sensul : 
- permiterii împuternicitului de a înregistra actul de împuternicire, în formă scrisă şi în condiţiile legii; 

                                             - stabilirii criteriilor pentru declararea contribuabililor inactivi, astfel încât să se cuprindă în această categorie toţi contribuabilii cu risc fiscal ridicat, limitându-se posibilităţile de realizare a operaţiunilor intracomunitare de către aceştia prin invalidarea codului de plătitor de TVA; 

                                             - perfecţionării procedurilor de declarare fiscală;

- posibilitatea emiterii certificatului fiscal şi la solicitarea altor autorităţi publice, în condiţiile legii;

- modificării ordinii de stingere a obligaţiilor fiscale datorate de debitorii aflaţi în procedură de insolvenţă;

- 2) Repunerea în termen a înlesnirilor la plată acordate în baza reglementărilor legale în materie, care şi-au pierdut valabilitatea ca urmare a efectelor crizei economice;

- 3) Ordonanţa de urgenţă a Guvernului nr.91/2003 privind organizarea Gărzii Financiare, cu modificările şi completările ulterioare, referitor la acordarea de competenţe, crescând astfel operativitatea şi eficienţa acţiunilor desfăşurate de Garda Financiară şi, implicit, a veniturilor bugetare;

- 4) Ordonanţa Guvernului nr.75/2001 privind organizarea şi funcţionarea cazierului fiscal, republicată, cu modificările şi completările ulterioare, astfel încât să poată fi înscris în cazierul fiscal şi fenomenul autolichidării societăţilor comerciale cu datorii bugetare şi înfiinţarea de noi societăţi de către aceiaşi asociaţi;

- 5) legea nr.571/2003 privind Codul Fiscal, în sensul amendării prevederilor art.157, în vederea combaterii evaziunii fiscale în cazul achiziţiilor intracomunitare de mijloace de transport noi realizate de persoane neînregistrate în scopuri de TVA.

                 Proiectul de Lege face parte din categoria legilor organice, potrivit art. 76 din Constituţia României, republicată.
            La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Mihai Gogancea, Vicepreşedinte  Agenţia Naţională de Administrare. 
            La lucrările comisiei au participat  30 de  deputaţi, din totalul de 32 membri ai comisiei.

            Raportul comisiei a fost adoptat cu unanimitate de voturi. 

            Proiectul de Lege a fost aprobat de Senat în şedinţa din data de 7 septembrie 2009.

            Proiectul de Lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                   In urma dezbaterii Proiectului de Lege pentru aprobarea Ordonanţei de urgenţă a Guvernului nr. 46/2009 privind îmbunătăţirea procedurilor fiscale şi diminuarea evaziunii fiscale, în şedinţa din data de 22 septembrie 2009, comisia propune Plenului Camerei Deputaţilor aprobarea  acestuia cu amendamentele din Anexă.
	PREŞEDINTE,

Viorel Stefan
	SECRETAR,

Iuliu Nosa


            Consilier parlamentar:

Rosu Gica       
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text Ordonanţa de urgenţă a Guvernului  nr. 46/2009
	Text  adoptat de Senat
	Text Camera Deputaţilor
	Motivarea amendamentului

	1. 1.
	
	LEGE

pentru aprobarea Ordonanţei de urgenţă a Guvernului  nr. 46/2009 privind îmbunătăţirea procedurilor fiscale şi diminuarea evaziunii fiscale
	Nemodificat
	

	2. 2.
	
	Articol unic. – Se aprobă Ordonanţa de urgenţă a Guvernului  nr. 46 din 13 mai 2009 privind îmbunătăţirea procedurilor fiscale şi diminuarea evaziunii fiscale, publicată în Monitorul Oficial al României, Partea I, nr.347 din 25 mai 2009, cu următoarele modificări:


	Art. I. Se aprobă Ordonanţa de urgenţă a Guvernului  nr. 46 din 13 mai 2009 privind îmbunătăţirea procedurilor fiscale şi diminuarea evaziunii fiscale, publicată în Monitorul Oficial al României, Partea I, nr.347 din 25 mai 2009, cu următoarele modificări:


	

	3.
	Ordonanţa de urgenţă a Guvernului  nr. 46/2009 privind îmbunătăţirea procedurilor fiscale şi diminuarea evaziunii fiscale
	-
	Nemodificat
	

	4.
	CAPITOLUL I

Măsuri în domeniul procedurilor fiscale


	-
	Nemodificat
	

	5.
	Art.I. - Ordonanţa Guvernului nr.92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007, cu modificările şi completările ulterioare, se modifică şi se completează după cum urmează:


	-


	Nemodificat


	

	6.
	1. La articolul 18, alineatul (2) se modifică şi va avea următorul cuprins:
„(2) Împuternicitul este obligat să depună la organul fiscal actul de împuternicire, în formă scrisă, în original sau copie legalizată. Revocarea împuternicirii operează faţă de organul fiscal de la data depunerii actului de revocare.”


	1. La articolul I punctul 1, alineatul (2) al articolului 18 va avea următorul cuprins:

„(2) Împuternicitul este obligat să depună la organul fiscal actul de împuternicire, în original sau în  copie legalizată. Revocarea împuternicirii operează faţă de organul fiscal de la data depunerii actului de revocare.”


	Nemodificat, devine pct. 1
	

	7.
	2. La articolul 47, alineatul (2) se modifică şi va avea următorul cuprins:
„(2) Desfiinţarea totală sau parţială, potrivit legii, a actelor administrative prin care s-au stabilit creanţe fiscale principale atrage desfiinţarea totală sau parţială a actelor administrative prin care s-au stabilit creanţe fiscale accesorii aferente creanţelor fiscale principale anulate, chiar dacă acestea au devenit definitive în sistemul căilor administrative de atac.”
	-
	Nemodificat


	

	8.
	3. La articolul 78, alineatul (5) se modifică şi va avea următorul cuprins:
„(5) Contribuabilii persoane juridice sau orice alte entităţi fără personalitate juridică sunt declaraţi inactivi şi le sunt aplicabile prevederile art. 11 alin. (11) şi (12) din Legea nr. 571/2003 privind Codul fiscal, cu modificările şi completările ulterioare, dacă îndeplinesc una dintre următoarele condiţii:
    a) nu îşi îndeplinesc, pe parcursul unui semestru calendaristic, nicio obligaţie declarativă prevăzută de lege;
   b) se sustrag de la efectuarea inspecţiei fiscale, prin declararea unor date de identificare a sediului social care nu permit organului fiscal identificarea acestuia;
  c) organele fiscale au constatat că nu funcţionează la sediul social sau la domiciliul fiscal declarat.”


	
	Nemodificat


	

	9.
	4. La articolul 78, după alineatul (5) se introduce un nou alineat, alineatul (6) cu următorul cuprins:

„(6) Prin excepţie de la prevederile alin. (5), nu vor fi declaraţi inactivi contribuabilii aflaţi în stare de insolvenţă sau contribuabilii pentru care s-a pronunţat sau a fost adoptată o hotărâre de dizolvare.”
	
	Nemodificat


	

	10.
	5. La articolul 81, alineatul (4) se modifică şi va avea următorul cuprins:
„(4) În caz de inactivitate temporară sau în cazul obligaţiilor de declarare a unor venituri care, potrivit legii, sunt scutite la plata impozitului pe venit, organul fiscal competent poate aproba, la cererea contribuabilului, alte termene sau condiţii de depunere a declaraţiilor fiscale, în funcţie de necesităţile administrării obligaţiilor fiscale. Asupra termenelor şi condiţiilor va decide organul fiscal potrivit competenţelor aprobate prin ordin al preşedintelui Agenţiei Naţionale de Administrare Fiscală.” 
	
	Nemodificat


	

	10.
	6. La articolul 83, alineatele (1) şi (4) se modifică şi vor avea următorul cuprins:
„(1) Declaraţia fiscală se depune la registratura organului fiscal competent sau se comunică prin poştă cu confirmare de primire. Declaraţia fiscală poate fi transmisă prin mijloace electronice sau prin sisteme de transmitere la distanţă. În cazul impozitelor, taxelor şi al contribuţiilor administrate de Agenţia Naţională de Administrare Fiscală, procedura privind transmiterea declaraţiilor prin mijloace electronice sau prin sisteme de transmitere la distanţă se stabileşte prin ordin al preşedintelui Agenţiei Naţionale de Administrare Fiscală.

……………………………

(4) Nedepunerea declaraţiei fiscale dă dreptul organului fiscal să procedeze la stabilirea din oficiu a impozitelor, taxelor, contribuţiilor şi a altor sume datorate bugetului general consolidat. Stabilirea din oficiu a obligaţiilor fiscale nu se poate face înainte de împlinirea unui termen de 15 zile de la înştiinţarea contribuabilului privind depăşirea termenului legal de depunere a declaraţiei fiscale. În cazul contribuabililor care au obligaţia declarării bunurilor sau veniturilor impozabile, stabilirea din oficiu a obligaţiei fiscale se face prin estimarea bazei de impunere, potrivit art.67. Pentru impozitele, taxele şi contribuţiile administrate de Agenţia Naţională de Administrare Fiscală, înştiinţarea pentru nedepunerea declaraţiilor şi stabilirea din oficiu a obligaţiilor fiscale nu se face în cazul contribuabililor inactivi, atât timp cât se găsesc în această situaţie.”


	
	Nemodificat


	

	12.
	7. Articolul 112 se modifică şi va avea următorul cuprins:
 „ (1) Certificatul de atestare fiscală se emite de organul fiscal competent la solicitarea contribuabililor. Certificatul se emite şi din oficiu sau la solicitarea altor autorităţi publice, în cazurile şi în condiţiile prevăzute de reglementările legale în vigoare. Prevederile art. 11 se aplică în mod corespunzător.

     (2) Certificatul de atestare fiscală se eliberează pe baza datelor cuprinse în evidenţa pe plătitor a organului fiscal competent şi cuprinde creanţele fiscale exigibile, existente în sold în ultima zi a lunii anterioare depunerii cererii, denumită lună de referinţă, şi neachitate până la data eliberării acestuia.

      (3) În situaţia în care se emit certificate de atestare fiscală în primele 5 zile lucrătoare ale lunii, acestea vor cuprinde creanţele fiscale exigibile, existente în sold la sfârşitul lunii anterioare lunii de referinţă şi neachitate până la data eliberării acestora.

     (4) Certificatul de atestare fiscală se emite în termen de 5 zile lucrătoare de la data depunerii cererii şi poate fi utilizat de persoana interesată pe o perioadă de până la 30 de zile de la data eliberării. În cazul persoanelor fizice, perioada în care poate fi utilizat este de până la 90 de zile de la data eliberării. Pe perioada de utilizare, certificatul poate fi prezentat de contribuabil, în original sau în copie legalizată, oricărui solicitant.

 (5) În certificatul de atestare fiscală vor fi cuprinse orice alte menţiuni cu privire la situaţia fiscală a contribuabilului, prevăzute prin ordin al ministrului finanţelor publice.”
	
	Nemodificat


	

	13.
	8. La articolul 115, alineatele (3) şi (4) se modifică şi vor avea următorul cuprins:
„(3) Pentru debitorii care se află sub incidenţa Legii nr. 85/2006 privind procedura insolvenţei, cu modificările şi completările ulterioare, ordinea de stingere este următoarea:

a) obligaţii fiscale cu termene de plată după data deschiderii procedurii insolvenţei, în ordinea vechimii, cu excepţia celor prevăzute în planul de reorganizare confirmat;

b) sume datorate în contul ratelor din programele de plăţi ale obligaţiilor fiscale, cuprinse în planul de reorganizare judiciară confirmat, precum şi obligaţiile accesorii datorate pe perioada reorganizării, dacă în plan s-au prevăzut calcularea şi plata acestora;

c) obligaţii fiscale datorate şi neachitate cu termene de plată anterioare datei la care s-a deschis procedura insolvenţei, în ordinea vechimii, până la stingerea integrală a acestora, în situaţia contribuabililor aflaţi în stare de faliment;

d) alte obligaţii fiscale în afara celor prevăzute la lit. a) - c).

(4) Organul fiscal competent va comunica debitorului modul în care a fost efectuată stingerea datoriilor prevăzută la alin. (1), cu cel puţin 5 zile înainte de următorul termen de plată a obligaţiilor fiscale.”


	
	Nemodificat


	

	14.
	9. La articolului 115, alineatul (5) se abrogă.


	
	Nemodificat


	

	15.
	10. După articolul 1221 se introduce un nou articol, articolul 1222, cu următorul cuprins:

„ARTICOLUL 1222          

Majorări de întârziere în cazul contribuabililor pentru care s-a pronunţat o hotărâre de dizolvare

    (1) Pentru creanţele fiscale născute anterior sau ulterior datei înregistrării hotărârii de dizolvare a contribuabilului la registrul comerţului, începând cu această dată nu se mai datorează şi nu se calculează majorări de întârziere.

(2) În cazul în care prin hotărâre judecătorească irevocabilă a fost desfiinţat actul  care a stat la baza înregistrării dizolvării, se calculează majorări de întârziere între data înregistrării la registrul comerţului a actelor de dizolvare şi data rămânerii irevocabile a hotărârii de desfiinţare.”
	
	Nemodificat


	

	16.
	11. La articolul 164, după alineatul (4) se introduce un nou alineat, alineatul (41), cu următorul cuprins: 

„(41) Suma reprezentând diferenţa de preţ şi/sau cheltuielile prevăzute la alin. (1) şi (4) se stabilesc de organul de executare, prin proces-verbal, care constituie titlu executoriu potrivit prezentului cod. Contestarea procesului-verbal se face potrivit procedurii prevăzute la titlul IX.”
	
	Nemodificat


	

	17.
	12. La articolul 176, alineatul (6) se modifică şi va avea următorul cuprins:
„(6) Creanţele fiscale datorate de debitori, persoane juridice, radiaţi din registrele în care au fost înregistraţi potrivit legii se scad din evidenţa analitică pe plătitor după radiere, indiferent dacă s-a atras sau nu răspunderea altor persoane pentru plata obligaţiilor fiscale, în condiţiile legii.”
	
	Nemodificat


	

	18.
	13. La articolul 219, litera b1) a alineatului (1) şi litera h) a alineatului (2) se abrogă.

	
	Nemodificat


	

	19.
	14. La articolul 221, alineatul (2) se modifică şi va avea următorul cuprins:
  „(2) Sancţiunile contravenţionale prevăzute la art. 219 – 220 se aplică, după caz, persoanelor fizice sau persoanelor juridice. În cazul asocierilor şi al altor entităţi fără personalitate juridică, sancţiunile se aplică reprezentanţilor acestora.”
	
	Nemodificat


	

	20.
	15. La articolul 228, după alineatul (2) se introduce un nou alineat, alineatul (21), cu  următorul cuprins:
„(21) Pentru aplicarea Codului de procedură fiscală, preşedintele Agenţiei Naţionale de Administrare Fiscală poate emite ordine.”
	
	Nemodificat


	

	21.


	CAPITOLUL II

Repunerea în termen a înlesnirilor la plată care şi-au pierdut valabilitatea ca urmare a efectelor crizei economice

Art. II. - (1) Debitorii care au beneficiat de înlesniri la plata obligaţiilor fiscale restante acordate în baza reglementărilor legale în materie beneficiază de menţinerea înlesnirilor pentru sumele rămase de plată, cu toate efectele prevăzute de lege, în situaţia în care sunt îndeplinite, cumulativ, următoarele condiţii:

    a) până la data de 30 septembrie 2008 au respectat termenele de plată şi condiţiile de menţinere a valabilităţii înlesnirilor la plată acordate în baza prevederilor legale în materie; 

    b) depun la organul fiscal competent în a cărui administrare fiscală se află, conform legii, până cel târziu 30 iunie 2009 inclusiv, o cerere prin care solicită menţinerea efectelor înlesnirilor la plată, precum şi o cerere de eliberare a certificatului de atestare fiscală pentru persoane juridice. În certificatele de atestare fiscală pentru persoane juridice, organele fiscale emitente vor menţiona distinct atât sumele rămase de plată din eşalonările la plată acordate în baza reglementărilor legale în materie, cât şi celelalte obligaţii fiscale care nu au făcut obiectul acestor înlesniri la plată, în cadrul bugetului pentru care a fost aprobată înlesnirea, cu excepţia celor prevăzute la alin. (9);

c) până la data de 31 iulie 2009 inclusiv fac dovada stingerii, prin orice modalitate prevăzută de lege, a sumelor restante cuprinse în rate şi neachitate până la această dată, precum şi a altor obligaţii fiscale decât cele care au făcut obiectul înlesnirilor la plată în cadrul bugetului pentru care a fost aprobată înlesnirea la plată, cu termene de plată până la data eliberării certificatului de atestare fiscală menţionate în acesta; 

d) fac dovada constituirii garanţiei prevăzută la alin. (7), după caz;

    e) acordarea iniţială a înlesnirilor la plată  s-a realizat cu respectarea legislaţiei în domeniul ajutorului de stat.
(2) Pentru sumele restante şi care urmează să fie plătite până la data de 31 iulie 2009, se datorează majorări de întârziere în conformitate cu dispoziţiile legale în vigoare. Acestea se comunică de către organul fiscal competent până la data de 01 august 2009 şi se achită nu mai târziu de data de 01 noiembrie 2009. 

(3) Obligaţiile fiscale principale şi accesorii constatate de către organele de inspecţie fiscală competente ale Agenţiei Naţionale de Administrare Fiscală ulterior emiterii certificatului de atestare fiscală se achită în cel mult 90 de zile de la termenul scadent, dar nu mai târziu de data de 25 decembrie a fiecărui an fiscal.

(4) Pentru debitorii care depun cererea prevăzută la alin. (1), măsurile de executare silită se suspendă în perioada cuprinsă între data depunerii şi data soluţionării cererii debitorului. 

(5) Organul fiscal de administrare competent, conform legii, va soluţiona cererea de menţinere a valabilităţii înlesnirii la plată prevăzută la alin. (1) în termen de 45 de zile de la data înregistrării acesteia. În situaţia în care este necesară completarea documentaţiei în vederea punerii în aplicare a prezentului articol, termenul de 45 de zile se calculează de la data depunerii întregii documentaţii.

(6) Organul fiscal de administrare competent conform legii va comunica: 

a) graficele de eşalonare refăcute pentru sumele rămase de plată, fără a se depăşi termenul de finalizare a înlesnirii la plată aprobată iniţial;

b) cuantumul sumelor scutite la plată ca urmare a producerii efectelor înlesnirilor la plată acordate iniţial. 

 
(7) În cazul în care garanţia constituită la începutul acordării înlesnirii la plată  s-a utilizat pentru stingerea creanţelor fiscale, debitorul are obligaţia constituirii unei noi garanţii pentru sumele rămase de plată, până la următorul termen de plată din noul grafic de eşalonare. Garanţiile pot fi constituite prin consemnarea de mijloace băneşti la o unitate a Trezoreriei Statului în a cărei rază teritorială se află domiciliul fiscal al contribuabilului sau sub forma unei scrisori de garanţie bancară.

(8) Beneficiază de toate efectele juridice ale înlesnirilor la plată debitorii care achită anticipat ratele din graficul de eşalonare, dar nu au îndeplinit celelalte condiţii de menţinere a valabilităţii înlesnirilor la plată, fără a mai fi necesară constituirea garanţiei prevăzute la alin. (7), cu excepţia debitorilor pentru care contractul de vânzare-cumpărare de acţiuni a fost desfiinţat din vina cumpărătorului.

(9) Debitorii care se încadrează în prevederile alin. (1) nu datorează obligaţii fiscale accesorii aferente obligaţiilor fiscale care au făcut obiectul scutirilor la plată, de la data nerespectării condiţiilor legale de menţinere a valabilităţii înlesnirilor la plată şi până la data soluţionării cererii, cu excepţia celor deja stinse de către debitori, care nu se restituie şi nu se compensează.   


(10) În cazul în care se constată că de la data nerespectării condiţiilor de menţinere a valabilităţii înlesnirilor la plată până la data soluţionării cererii   s-au încasat sume reprezentând impozite, taxe, contribuţii şi alte sume datorate bugetului general consolidat, inclusiv obligaţii fiscale accesorii aferente, prin plată, compensare, executare silită şi alte modalităţi prevăzute de reglementările legale în materie şi care sunt cuprinse în suma care face obiectul eşalonării la plată, debitorii vor achita ratele eşalonate până la concurenţa sumelor rămase de plată, iar în cazul în care sunt cuprinse în suma care face obiectul scutirii la plată, acestea nu se restituie şi nu se compensează.

(11) Prevederile alin. (1) – (10) se aplică în mod corespunzător şi pentru debitorii care au beneficiat de înlesniri la plata obligaţiilor reprezentând creanţe proprii ale instituţiilor publice implicate în procesul de privatizare, precum şi creanţele fiscale sau de altă natură preluate în vederea recuperării de către Autoritatea pentru Valorificarea Activelor Statului.

(12) În cazul instituţiilor publice implicate în procesul de privatizare care au acordat înlesniri la plata obligaţiilor restante din cele prevăzute la alin. (11), sumele de plată vor fi stabilite prin notificare a instituţiei publice.


	
	2. La articolul II alineatul (1) literele  b) şi c) şi alineatele (2), (8) şi (11) se modifică şi vor avea următorul cuprins: 

Nemodificat

Nemodificat

b) depun la organul fiscal competent în a cărui administrare fiscală se află, conform legii, până cel târziu 30 noiembrie 2009 inclusiv, o cerere prin care solicită menţinerea efectelor înlesnirilor la plată, precum şi o cerere de eliberare a certificatului de atestare fiscală pentru persoane juridice. În certificatele de atestare fiscală pentru persoane juridice organele fiscale emitente vor menţiona distinct atât sumele rămase de plată din eşalonările la plată acordate în baza reglementărilor legale în materie, cât şi celelalte obligaţii fiscale care nu au făcut obiectul acestor înlesniri la plată, în cadrul bugetului pentru care a fost aprobată înlesnirea, cu excepţia celor prevăzute la alin. (9);

  c) până la data de 25 decembrie  2009 inclusiv fac dovada stingerii, prin orice modalitate prevăzută de lege, a sumelor restante cuprinse în rate şi neachitate până la această dată, precum şi a altor obligaţii fiscale decât cele care au făcut obiectul înlesnirilor la plată în cadrul bugetului pentru care a fost aprobată înlesnirea la plată, cu termene de plată până la data eliberării certificatului de atestare fiscală menţionate în acesta; 

Nemodificat

Nemodificat

(2) Pentru sumele restante şi care urmează să fie plătite până la data de 25 decembrie 2009, se datorează majorări de întârziere în conformitate cu dispoziţiile legale în vigoare. Acestea se comunică de către organul fiscal competent până la data de 31 ianuarie 2010 şi se achită nu mai târziu de data de 31 martie 2010. 

Nemodificat

Nemodificat

Nemodificat

Nemodificat

Nemodificat

(8) Beneficiază de toate efectele juridice ale înlesnirilor la plată debitorii care achită anticipat până la 25 decembrie 2009,  ratele din graficul de eşalonare, dar nu au îndeplinit celelalte condiţii de menţinere a valabilităţii înlesnirilor la plată, fără a mai fi necesară constituirea garanţiei prevăzute la alin. (7), cu excepţia debitorilor pentru care contractul de vânzare-cumpărare de acţiuni a fost desfiinţat din vina cumpărătorului. 

Nemodificat

Nemodificat

(11) Prevederile alin. (1) – (10) şi (12) se aplică în mod corespunzător şi pentru debitorii care au beneficiat de înlesniri la plata obligaţiilor, reprezentând creanţe proprii ale instituţiilor publice implicate în procesul de privatizare, precum şi creanţele fiscale sau de altă natură preluate în vederea recuperării de către Autoritatea pentru Valorificarea Activelor Statului.

Nemodificat


	Corelarea termenului cu stadiul procesului legislativ

Corelarea termenului cu stadiul procesului legislativ

Corelarea termenelor cu stadiul procesului legislativ

Fixarea unui termen până la care trebuie achitate obligaţiile fiscale.



	22.
	CAPITOLUL III

Măsuri pentru diminuarea evaziunii fiscale

Art. III.- Ordonanţa de urgenţă a Guvernului  nr. 91/2003 privind organizarea Gărzii Financiare, publicată în Monitorul Oficial al României, Partea I, nr. 712 din 13 octombrie 2003, aprobată cu modificări prin Legea nr. 132/2004, cu modificările şi completările ulterioare, se modifică şi se completează după cum urmează:

1. La articolul 1, alineatele (1) şi (3) se modifică şi vor avea următorul cuprins: 

„Art. 1. - (1) Garda Financiară se organizează ca instituţie publică de control, cu personalitate juridică, în subordinea Agenţiei Naţionale de Administrare Fiscală din cadrul Ministerului Finanţelor Publice, finanţată de la bugetul de stat.

……………………………

(3) Garda Financiară exercită controlul operativ şi inopinat privind prevenirea, descoperirea şi combaterea oricăror acte şi fapte care au ca efect  frauda şi evaziunea fiscalǎ, precum şi alte fapte date prin lege în competenţa sa.”


	
	Nemodificat


	

	23.


	 2. La articolul 3, alineatele (3) şi (4) se modifică şi vor avea următorul cuprins: 

„(3) Garda Financiară este condusă de un comisar general, înalt funcţionar public, numit în condiţiile legii. Structura organizatorică a Gărzii Financiare, numărul de posturi, normele generale şi speciale de dotare, însemnele distinctive şi modelele de uniformă se stabilesc prin hotărâre a Guvernului.

 (4) Regulamentul de organizare şi funcţionare a Gărzii Financiare stabileşte relaţiile de coordonare, colaborare şi răspundere pentru toate structurile Gărzii Financiare, competenţele şi atribuţiile personalului care ocupă funcţii publice de conducere şi de execuţie, precum şi ale personalului contractual. Regulamentul de organizare şi funcţionare se aprobă de preşedintele Agenţiei Naţionale de Administrare Fiscală, la propunerea comisarului general.”
	
	Nemodificat


	

	24.


	3. La articolul 4, alineatul  (11) se modifică şi va avea următorul cuprins:

       „(11) Garda Financiară poate, la solicitarea procurorului, să efectueze constatări cu privire la faptele care constituie încălcări ale dispoziţiilor şi obligaţiilor a căror respectare o controlează, întocmind procese-verbale,  prin care poate evalua prejudiciul cauzat aferent operaţiunilor verificate, acte procedurale care pot constitui mijloace de probă, potrivit legii.”
	
	Nemodificat


	

	25.
	4.  La articolul 5, alineatul (1) se modifică şi va avea următorul cuprins: 

„Art.5. – (1) Garda Financiară, în exercitarea atribuţiilor proprii, încheie, ca urmare a controalelor executate, acte de control pentru stabilirea stării de fapt fiscale, pentru constatarea şi sancţionarea contravenţiilor, precum şi pentru constatarea împrejurărilor privind săvârşirea unor fapte prevăzute de legea penală, sesizând, după caz, organele de urmărire penală competente.”
	
	Nemodificat


	

	26.
	5. La articolul 6, alineatele (3) şi (7) se modifică şi vor avea următorul cuprins: 

  „(3) Controlul tematic se execută de către comisarii Gărzii Financiare în baza ordinelor date de către ministrul finanţelor publice, preşedintele Agenţiei Naţionale de Administrare Fiscală sau de către comisarul general.

.............................................

    (7) La constatarea unor împrejurări privind săvârşirea unor fapte prevăzute de legea penală în domeniul financiar-fiscal, organele Gărzii Financiare întocmesc procese-verbale în baza cărora sesizează organele de urmărire penală cu privire la faptele constatate.’’
	
	Nemodificat


	

	27.
	6. După articolul 6 se introduce un nou articol, articolul 61, cu următorul cuprins:

 „Art. 61. - Procedura de aplicare, forma şi conţinutul proceselor - verbale încheiate de Garda Financiară în aplicarea prevederilor art.6 alin.(7) se stabilesc prin hotărâre a Guvernului.”
	
	Nemodificat


	

	28.
	7. La articolul 7, literele f)-h) se modifică şi vor avea următorul cuprins:
„ f) să constate acte şi fapte care au avut ca efect evaziunea şi frauda fiscală, să stabilească implicaţiile fiscale ale acestora şi să dispună, în condiţiile Codului de procedură fiscală, luarea măsurilor asigurătorii ori de câte ori există pericolul ca debitorul să se sustragă de la urmărire sau să îşi ascundă ori să îşi risipească averea şi să sesizeze, după caz, organele de urmărire penală;
 g) să legitimeze şi să stabilească identitatea administratorilor  unităţilor controlate, precum şi a oricăror persoane implicate în săvârşirea faptelor constatate şi să solicite acestora explicaţii scrise, după caz;

  h) să reţină documente, în condiţiile Codului de procedură fiscală,  să solicite copii certificate de pe documentele originale, să preleveze probe, eşantioane, mostre etc. şi să solicite efectuarea expertizelor tehnice necesare finalizării actului de control. Analiza şi examinarea probelor, eşantioanelor şi mostrelor, precum şi expertizele tehnice se fac în laboratoare de specialitate, cheltuielile privind efectuarea acestora, inclusiv cele legate de depozitarea şi manipularea mărfurilor confiscate fiind suportate din fondurile special alocate Gărzii Financiare prin bugetul de venituri şi cheltuieli;”.


	
	Nemodificat


	

	29.
	8. La articolul 7, după litera n) se introduc două noi litere, literele o) şi p), cu următorul cuprins:

    „o) să constituie şi să utilizeze baze de date necesare pentru prevenirea şi combaterea infracţiunilor şi a altor fapte ilicite în domeniul fiscal;

    p) să efectueze, în exercitarea controlului operativ şi inopinant, monitorizări şi verificări necesare prevenirii, descoperirii şi combaterii faptelor de fraudă şi evaziune fiscală.”
	
	Nemodificat


	

	30.


	9. La articolul 8, alineatul (1) se modifică şi va avea următorul cuprins:
  „Art.8. - (1) Comisarii Gărzii Financiare sunt permanent la dispoziţia serviciului, poartă uniformă cu însemne specifice şi sunt dotaţi cu armament şi mijloace de autoapărare,  stabilite prin hotărâre a Guvernului, în condiţiile legii.”
	
	Nemodificat


	

	31.
	Art.IV. – Ordonanţa de urgenţă a Guvernului nr.91/2003 privind organizarea Gărzii Financiare, publicată în Monitorul Oficial al României, Partea I, nr. 712 din 13 octombrie 2003, aprobată cu modificări prin Legea nr. 132/2004, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica după aprobarea acesteia prin lege, dându-se textelor o nouă numerotare.
	
	Nemodificat


	

	32.


	     Art. V. - Ordonanţa Guvernului nr. 75/2001 privind organizarea şi funcţionarea cazierului fiscal, republicată în Monitorul Oficial al României, Partea I, nr. 664 din 23 iulie 2004, cu modificările şi completările ulterioare, se modifică după cum urmează:

1. Articolul 2 va avea următorul cuprins:
„Art. 2. - (1) În cazierul fiscal se ţine evidenţa persoanelor fizice şi juridice, precum şi a asociaţilor, acţionarilor şi reprezentanţilor legali ai persoanelor juridice care au săvârşit fapte sancţionate de legile fiscale, financiare, vamale, precum şi cele care privesc disciplina financiară, denumiţi în continuare contribuabili. 

   (2) În cazierul fiscal al persoanelor fizice şi juridice se înscriu şi:

   a) atragerea răspunderii solidare cu debitorul declarat insolvabil sau insolvent, stabilită prin decizie a organului fiscal competent rămasă definitivă în sistemul căilor administrative de atac sau prin hotărâre judecătorească, după caz;

  b) inactivitatea fiscală, declarată potrivit legii.

   (3) În cazul situaţiei prevăzute la alin.(2) lit. b), inactivitatea fiscală se înscrie atât în cazierul fiscal al persoanei juridice declarate inactivă cât şi al reprezentanţilor legali ai acesteia.

   (4) Oficiul Naţional al Registrului Comerţului va comunica, în format electronic, în termen de maximum 30 de zile de la solicitare, lista reprezentanţilor legali ai persoanelor juridice care au fost declarate inactive din punct de vedere fiscal.”
	
	Nemodificat


	

	33.
	2. La articolul 4, alineatul (1) va avea următorul cuprins:
  „Art. 4. - (1) În cazierul fiscal se înscriu date privind sancţiunile aplicate contribuabililor pentru faptele prevăzute la art. 2 alin. (1), precum şi date din documentele prevăzute la art.2 alin. (2).”
	
	Nemodificat


	

	34.
	3. La articolul 8, alineatul (3) va avea următorul cuprins:
„ (3) Judecătorul delegat, instanţele şi organele competente nu dispun, respectiv nu autorizează operaţiunile prevăzute la alin. (1), în cazul în care în cazierul fiscal există înscrise fapte de natură penală şi/sau fapte prevăzute la art. 2 alin. (2).”
	
	Nemodificat


	

	35.
	   Art. VI. Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează:

1. La articolul 11, alineatul (12) se modifică şi  va avea următorul cuprins:
„(12) De asemenea, nu sunt luate în considerare de autorităţile fiscale tranzacţiile efectuate cu un contribuabil declarat inactiv prin ordin al preşedintelui Agenţiei Naţionale de Administrare Fiscală. Procedura de declarare a contribuabililor inactivi va fi stabilită prin ordin. Lista contribuabililor declaraţi inactivi se publică pe pagina de internet a Ministerului Finanţelor Publice - portalul Agenţiei Naţionale de Administrare Fiscală şi va fi adusă la cunoştinţă publică în conformitate cu cerinţele prevăzute prin ordin al preşedintelui Agenţiei Naţionale de Administrare Fiscală.”
	
	Nemodificat


	

	36.
	2. La articolul 153, alineatul (8) se modifică şi  va avea următorul cuprins:
„(8) Organele fiscale competente pot anula înregistrarea unei persoane în scopuri de TVA, conform prezentului articol, dacă, potrivit prevederilor prezentului titlu, persoana nu era obligată să solicite înregistrarea sau nu avea dreptul să solicite înregistrarea în scopuri de TVA, conform prezentului articol. De asemenea, organele fiscale competente pot anula din oficiu înregistrarea unei persoane în scopuri de TVA, conform prezentului articol, în cazul persoanelor impozabile care figurează în lista contribuabililor declaraţi inactivi potrivit art.11, precum şi a persoanelor impozabile în inactivitate temporară, înscrisă în registrul comerţului, potrivit legii. Procedura de scoatere din evidenţă este stabilită prin normele procedurale în vigoare. După anularea înregistrării în scopuri de TVA, persoanele impozabile pot solicita înregistrarea în scopuri de TVA numai dacă încetează situaţia care a condus la scoaterea din evidenţă.”
	
	Nemodificat


	

	37.
	3. La articolul 1563 după alineatul (5) se introduce un   nou alineat, alineatul (51), cu următorul cuprins:

„(51) În aplicarea prevederilor alin. (5) lit. b), organele fiscale competente în administrarea persoanelor prevăzute la alin.(3), respectiv a persoanelor care nu sunt înregistrate şi care nu trebuie să se înregistreze conform art. 153, indiferent dacă sunt sau nu sunt înregistrate conform art. 1531 , vor elibera, în scopul înmatriculării mijlocului de transport nou, un certificat care să ateste plata taxei, ale cărui model şi conţinut vor fi stabilite prin ordin al preşedintelui Agenţiei Naţionale de Administrare Fiscală. În cazul achiziţiilor intracomunitare de mijloace de transport care nu sunt noi în sensul art. 1251 alin. (3), efectuate de persoanele prevăzute la alin. (3), în vederea înmatriculării, organele fiscale competente vor elibera un certificat din care să rezulte că nu se datorează taxa în România.  Prin organe fiscale competente se înţelege organele fiscale prevăzute la art. 33 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare.”
	
	Nemodificat


	

	38.
	CAPITOLUL IV

Dispoziţii tranzitorii

Art. VII. – Înscrierea în cazierul fiscal a faptelor prevăzute la art. 2 alin. (2) lit. b) din Ordonanţa Guvernului nr. 75/2001 privind organizarea şi funcţionarea cazierului fiscal, republicată,  cu modificările şi completările ulterioare, pentru persoanele juridice aflate în inactivitate fiscală la data intrării în vigoare a prezentei ordonanţe de urgenţă, precum şi pentru reprezentanţii legali ai acestora, se realizează în termen de 60 de zile de la publicarea acesteia.
	
	Nemodificat


	

	39.
	Art. VIII. – Prevederile prezentei ordonanţe de urgenţă intră în vigoare la data publicării în Monitorul Oficial al României, Partea I.
	2. Articolul VIII se abrogă.
	Nemodificat, devine pct. 4


	

	40.
	
	
	5. După articolul VIII se introduce articolul IX cu următorul cuprins:

„ Art. IX. – (1) Pe perioada cât îşi desfăşoară activitatea, persoanele care ocupă sau au ocupat funcţii de demnitate publică, înalţii funcţionari publici, funcţionarii publici şi personalul contractual din cadrul Ministerului Finanţelor Publice şi al Agenţiei Naţionale de Administrare Fiscală, atât la nivel central, cât şi la nivel teritorial, nu răspund civil sau penal, după caz, decât dacă instanţele judecătoreşti constată îndeplinirea sau omisiunea îndeplinirii de către aceştia cu vinovăţie, constând în culpă gravă sau gravă neglijenţă, a oricărui act sau fapt în legătură cu exercitarea, în condiţiile legii, a atribuţiilor ce le revin.

(2) Cheltuielile de judecată ocazionate de procedurile judiciare iniţiate împotriva persoanelor prevăzute la alin.(1) se suportă de către ordonatorul de credite, urmând să fie recuperate, după caz, de la persoana care a căzut în pretenţii, în funcţie de gradul de vinovăţie a acestora reţinut de instanţa de judecată.

(3) Modalitatea de aplicare a dispoziţiilor alin.(2) se stabileşte prin ordin al ministrului finanţelor publice.


	Pentru responsabilizarea funcţionarilor publici şi recuperarea daunelor. 

	41.
	
	
	Art.II. Prevederile capitolului II – Repunerea în termen a înlesnirilor la plată care şi-au pierdut valabilitatea ca urmare a efectelor crizei economice – din Ordonanţa de urgenţă a Guvernului  nr. 46/2009 privind îmbunătăţirea procedurilor fiscale şi diminuarea evaziunii fiscale,  se aplică şi pentru  contribuabilii care au beneficiat de înlesniri la plată, ale căror termene de plată din grafice  au expirat până la data intrării în vigoare a prezentei legi,  care au respectat prevederile art.II  alin.(1) lit. a), depun cerere potrivit art.II alin.(1) lit. b) şi respectă prevederile art.II alin.(1) lit.c) şi lit.e), precum  şi art.II alin.(2).


	Pentru tratament egal aplicat la toţi contribuabilii.

	42.
	(Ordonanţa de urgenţă a Guvernului nr.64 din 27 iunie 2007
privind datoria publică,aprobată cu modificări şi completări prin Legea nr.109 din 9 mai 2008

Art. 3 alin.(6) – (8)

(6)Conducerea Ministerului Economiei şi Finanţelor şi personalul însărcinat să exercite atribuţii de administrare a datoriei publice guvernamentale nu răspund civil, contravenţional sau penal,

după caz, în condiţiile îndeplinirii cu bună-credinţă şi fără neglijenţă

gravă, a oricărui act sau fapt în legătură cu exercitarea, în condiţiile

legii, a atribuţiilor de administrare a datoriei publice guvernamentale.

(7)Constatarea îndeplinirii cu rea-credinţă şi/sau gravă neglijenţă a atribuţiilor de administrare a datoriei publice

guvernamentale se realizează de către ministrul economiei şi finanţelor la propunerea motivată a organelor cu atribuţii de control intern din cadrul Ministerului Economiei şi Finanţelor.

(8) În cazul constatării unui prejudiciu, statul, reprezentat prin

Ministerul Economiei şi Finanţelor, se poate îndrepta împotriva

persoanelor vinovate de încălcarea cu rea-credinţă şi/sau din neglijenţă

gravă a obligaţiilor profesionale de administrare a datoriei publice

guvernamentale.

Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare.

ARTICOLUL 227

Dispoziţii privind funcţionarii publici din cadrul organelor fiscale

(3) Răspunderea statului şi a unităţilor administrativ-teritoriale nu înlătură răspunderea funcţionarilor publici din cadrul organelor fiscale în exercitarea cu rea-credinţă sau gravă neglijenţă a atribuţiilor de serviciu.)


	
	Art.III.  La data intrării în vigoare a prezentei legi se abrogă:

a) alineatele (6) – (8) ale articolului 3 din Ordonanţa de urgenţă a Guvernului nr.64/2007
privind datoria publică, publicată în Monitorul Oficial al României, Partea I, nr.439 din 28 iunie 2007, aprobată cu modificări şi completări prin Legea nr. 109/2008, cu modificările ulterioare;

b) alin. (3) al art. 227 din Ordonanţa Guvernului nr.92/2003 privind Codul de procedură fiscală, republicată în Monitorul Oficial al României, Partea I, nr. 513 din 31 iulie 2007,cu modificările şi completările ulterioare.


	


